BODOLAND रादाब: बाक्सा, 28 एप्रिल: महामारि कर’ना भाइरास पजितिभ मोननायनि बिबांजों भारत हादराव हाजार-हाजार मानसि थैबाय बे लेखायैनो आसामावबो कभित-19  पजितिभ बांनायनि अनजिमा आरो थैनायनि सानखोआ खम नंलिया । कभित-19 नि बांनायखौ नायोब्ला बाक्सा जिल्लाआवबो खम नंलिया । बाक्सा जिल्लाआव कभित-19 पजितिभनि बिबांआ  सानफ्रोमबो बांबोनायखौ नुनो मोन्दों जिल्लाआव दिनै सानसेनि गेजेरावनो 18 सा सुबुंनि देहायाव कभित पजितिभ मोनदों ।  बाक्सा जिल्लाआव दासिम सा 173 कभित-19 पजितिभ मोननो हादों बेनि गेजेरावनो सा 43 सुबुंखौ Discharge खालामनाय जाबाय, बे हिसाबै जिल्लाआव एक्टिव केस हिसाबै 128 सुबुंआ  कभित-19 नि फाहामथाइ लागासिनो दं । जिल्लाआव दासिम कर’ना भाइरासजों सा 2 सुबुंआ जिउ गोमाबाय ।